Tue tänä jouluna lasten Koodikerho-toimintaa! - Koodikerho.fi
9.12.2019 linda
Tavanomaisten joulukorttien ja yrityslahjojen sijaan lähde mukaan tukemaan lasten valtakunnallista Koodikerho-toimintaa. Näin olet mukana toteuttamassa yrityksesi yhteiskuntavastuuta ja tukemassa osaltasi lasten harrastusmahdollisuuksien lisäämistä sekä koodi- ja teknologiaosaamisen kehittymistä Suomessa. Tarvitsemme tulevaisuudessa tätä osaamista yhä kasvavassa määrin. Me lasten valtakunnallisessa Koodikerhossa uskomme, että lasten olisi hyvä hallita lukemisen ja kirjoittamisen lisäksi myös koodaamisen taitoja. Haluamme tarjota lapsille mahdollisuuden kokeilla uutta ja saada välineitä digitaalisen ympäristömme ymmärtämiseen ja hyödyntämiseen. Kaiken lisäksi Koodikerhossa on hauskaa!
Lähde mukaan Koodikerhon tukijaksi ja haasta myös yhteistyökumppanisi >>
MIKÄ ON KOODIKERHO?
Valtakunnallisen Koodikerho-toiminnan tavoitteena on perustaa toistuvasti kokoontuvia vapaaehtoisvoimin järjestettäviä iltapäiväkerhoja eri puolille Suomea, jotta kaikki ohjelmoinnista kiinnostuneet lapset pääsevät tutustumaan ohjelmointiin ja oppimaan koodaamisen perusteita mielekkäällä tavalla koti- tai lähipaikkakunnallaan. Näin pystymme tukemaan kouluja koodauksen opettamisessa ja innostamaan lapsia aiheen pariin kouluajan ulkopuolella.